JSST vakilining qayd etishicha, kasallik aksariyat hollarda jinsiy yo‘l orqali yuqmoqda. Foto: AP Maymun chechagi kasalligi oziq-ovqat mahsulotlari orqali yuqmaydi, dedi Jahon sog‘liqni saqlash tashkilotining favqulodda vaziyatlar bo‘yicha dasturi rahbari Mayk Rayan. "Hozirda maymun chechagi kasalligi oddiy taom orqali, oziq-ovqat mahsulotlari sotib olganda yuqishi borasida hech qanday dalil yo‘q", - dedi Rayan. "Taomingiz hamisha xavfsiz bo‘lishi uchun taom tayyorlash yo‘riqnomasiga amal qilish juda-juda muhim", - deb ta’kidladi JSST vakili. Uning qayd etishicha, kasallik aksariyat hollarda jinsiy yo‘l orqali yuqmoqda. JSST ma’lumotlariga ko‘ra, 63 mamlakatda maymun chechagi kasalligini yuqtirish bilan bog‘liq 9,2 mingta holat qayd etilgan.